రెడ్డప్పగారి రాజగోపాల్ రెడ్డి

రెడ్డప్పగారి రాజగోపాల్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ శాసనసభకు లక్కిరెడ్డిపల్లె శాసనసభ నియోజకవర్గం నుండి ఎమ్మెల్యేగా ఎన్నికై మంత్రిగా పనిచేశాడు.
రాజకీయ జీవితం
ఆర్. రాజగోపాల్ రెడ్డి 1962లో కాంగ్రెస్ పార్టీ ద్వారా రాజకీయాల్లోకి వచ్చి 1967లో లక్కిరెడ్డిపల్లె శాసనసభ నియోజకవర్గం నుండి తొలిసారి ఆ తరువాత 1972లో రెండోసారి ఎమ్మెల్యేగా ఎన్నికయ్యాడు. ఆయన 1978లో కాంగ్రెస్‌ను వీడి జనతా పార్టీలో చేరాడు. రాజగోపాల్ రెడ్డి 1978లో జరిగిన ఎన్నికల్లో జనతా పార్టీ అభ్యర్థిగా పోటీ చేసి ఓడిపోయి తిరిగి మళ్లీ కాంగ్రెస్‌లో చేరాడు. ఆయన ఆ తరువాత 1983లో కాంగ్రెస్ అభ్యర్థిగా గెలిచి 1984లో టీడీపీలో చేరి ఎన్టీఆర్‌తో విభేదాల కారణంగా 1989లో తిరిగి కాంగ్రెస్‌ పార్టీలో చేరాడు.

ఆర్. రాజగోపాల్ రెడ్డి ఆంధ్రప్రదేశ్ రాష్ట్రంలో పివి నరసింహారావు, ఎన్‌టి రామారావు మంత్రివర్గంలో మంత్రిగా పనిచేశాడు. ఆయన లక్కిరెడ్డిపల్లె నియోజకవర్గం నుండి ఆరుసార్లు ఎమ్మెల్యేగా ఎన్నికయ్యాడు.
మరణం
ఆర్. రాజగోపాల్ రెడ్డి గుండె సంబంధిత సమస్యతో బాధపడుతూ తిరుపతిలోని శ్రీ వెంకటేశ్వర ఇనిస్టిట్యూట్ ఆఫ్ మెడికల్ సైన్సెస్ ఆసుపత్రిలో చికిత్స పొందుతూ 2013 సెప్టెంబరు 18న మరణించాడు.

మూలాలు